Kártérítésre kötelezték a párizsi kávézó tulajdonosát, mert eladta a terrortámadásról készült felvételeket - 888.hu
terror, párizs, kávézó, videó, felvétel, kártérítés, daily mail
Dimitri Mohamadi a Daily Mailnek adta el a párizsi terrortámadáskor készült felvételeket.
A párizsi Casa Nostra étterem tulajdonosát megbírságolták és kártérítés fizetésére kötelezték, ugyanis az üzletében engedély nélküli kamerákat működtetett. Az eszközök akkor is be voltak kapcsolva, amikor az utca túloldalán levő éttermet terrortámadás érte és öt ember meghalt. A Casa Nostrában senki sem sérült meg.
A videót a hozzátartozók és a szereplők jóváhagyása nélkül adta el Mohamadi, a Casa Nostra tulaja a Daily Mailnek, amely azt 2015 novemberében hozta nyilvánosságra. A brit bulvárlap 50 000 eurót fizetett a szalagokért.
A 2015. novemberi párizsi terrorcselekmények alatt összesen 130 ember halt meg.
Dimitri Mohamadit bűnösnek találták "hozzájárulás nélküli jogosulatlan képfelhasználás" és a videófelügyeleti rendszer illegális telepítése miatt. 10 000 euró megfizetésére kötelezték, két közvetítője, akik részt vettek az akcióban, 5000 és 1500 eurós büntetést kaptak, valamint ezen felül 6000 eurós kártérítést kell fizetniük a hozzátartozóknak.
Nagy bajban éreztem magam akkor, szörnyű sokk volt. Brutális, intenzív és váratlan módon újra átéltem a támadást"
– mondta Quentin, a felvételek egyik szereplője.
A múlt hónapban, Párizsban a bíróságon ezt mondta:
Szerettem volna, ha többé nem látom ezeket a képeket ebben a nagyon érzékeny, poszttraumás időszakban. Utána megszállottnak éreztem magam, több tucatszor, újra és újra megnéztem és látnom kellett ezt."
A tárgyalások során Mohamadi azzal védte magát, hogy ő nem kapott pénzt a felvételekért és csak mellékszereplő az ügyben. Mint kiderült, ez részben igaz is, hiszen az étterem tulajdonosa az unokatestvérét küldte el a pénzért.
Érdekesség, hogy a rendőrség is hozzájutott a felvételekhez, amelyeket a megtekintésük után titkosítva visszajuttattak Mohamadinak. A férfi azonban feltörette a titkosítást, majd így adatta el a családtagjával.
A közvélemény az üzlet nyilvánosságra kerülése után Mohamadi ellen fordult, és az étteremben egyre jobban csökkent a forgalom. A párizsi polgármester annyira kikelt magából a felvételek eladása miatt, hogy úgy döntött, megfosztja a vendéglátóhelyet a terrortámadás miatt beígért 40 000 eurós kártérítési és fájdalomdíjtól.